कोरोना के बढ़ते मामले देखते हुए केंद्र ने कसी कमर, बुधवार को राज्यों के मुख्यमंत्रियों से पीएम मोदी की बैठक: सूत्र
देश के कुछ राज्यों में पिछले कुछ दिनों से लगातार बढ़ रहे कोरोना वायरस के मामलो ंको लेकर केंद्र सरकार ने कमर कस ली है।
नई दिल्ली। देश के कुछ राज्यों में पिछले कुछ दिनों से लगातार बढ़ रहे कोरोना वायरस के मामलो ंको लेकर केंद्र सरकार ने कमर कस ली है। सूत्रों के हवाले से बताया जा रहा है कि आने वाले बुधवार (17 मार्च) को प्रधानमंत्री नरेंद्र मोदी राज्यों के मुख्यमंत्रियों के साथ बैठक कर सकते हैं। केंद्रीय स्वास्थ्य और परिवार कल्याण मंत्रालय ने सोमवार को कहा कि कोरोना वायरस के 78.41% नए मामले महाराष्ट्र, पंजाब, कर्नाटक, गुजरात और तमिलनाडु से हैं। 63.21% नए मामले अकेले महाराष्ट्र से हैं।केंद्रीय स्वास्थ्य मंत्री डॉ.हर्षवर्धन ने कहा कि कोरोना वायरस के मामले कुछ प्रदेशों में ही बढ़ रहे हैं, क़रीब 85% मामले पांच-छह राज्यों में हैं। मामलों के बढ़ने का प्रमुख कारण समाज में लोगों के द्वारा कोविड उपयुक्त व्यवहार को गंभीरता से नहीं लेना है।महाराष्ट्र में सामने आए 15,051 नए मामले महाराष्ट्र में सोमवार (15 मार्च) को पिछले 24 घंटों में कोरोना वायरस के 15,051 नए मामले सामने आए हैं। वहीं 10,671 लोग डिस्चार्ज हुए और 48 लोगों की मृत्यु दर्ज की गई। महाराष्ट्र में कोरोना के अबतक कुल 23,29,464 मामले सामने आ चुके हैं। वहीं अबतक कुल 21,44,743 लोग कोरोना से ठीक भी हो चुके हैं। फिलहाल महाराष्ट्र में कोरोना के 1,30,547 सक्रिय मामले हैं। वहीं महाराष्ट्र में कोरोना से अबतक कुल 52,909 लोगों की मौत हो चुकी है।दिल्ली में सामने आए 368 नए मामलेदिल्ली में सोमवार (15 मार्च) को पिछले 24 घंटों में कोरोना वायरस के 368 नए मामले सामने आए हैं। वहीं 306 लोग डिस्चार्ज हुए और 3 और लोगों की मृत्यु हुई है। दिल्ली में कोरोना के अबतक कुल 6,44,064 मामले सामने आ चुके हैं। वहीं अबतक कुल 6,30,799 लोग कोरोना से ठीक भी हो चुके हैं। फिलहाल दिल्ली में कोरोना के 2,321 सक्रिय मामले हैं। वहीं दिल्ली में कोरोना से अबतक कुल 10,944 लोगों की मौत हो चुकी है।ये भी पढ़ें:जम्मू-कश्मीर में आतंक के लिए 'हिजरत' की फिराक में थे आतंकी, NIA ने की गिरफ्तारीउत्तर प्रदेश: आयकर विभाग का नोटिस मिलने से संत समाज में रोष, वित्त मंत्री निर्मला सीतारमण को लिखा पत्र